**ELŐTERJESZTÉS**

**Körmend Város Önkormányzata Képviselő-testülete 2023. október 27-i ülésére**

**Tárgy:** városi újság kiadása

Tisztelt Képviselő-testület!

Az Önkormányzat hivatalos lapjának, a Körmendi Híradó című kiadványnak a kiadásra kötött szerződés hatálya lejár ez év végén, így új ajánlatkérést kell lebonyolítani a városi újság kiadásával kapcsolatosan.

Az ellátandó feladatok változatlanok: Körmendi Híradó című kiadványnak a nyomdai előkészítési, előállítási, tördelési, szerkesztési, újságírói, kiadói feladatainak ellátása, és a lap leszállítása.

A lap műszaki paraméterei:

Formátum: Tablóid

Terjedelem: 16 oldal

Példányszám: 5.000 db/alkalom

Megjelenés száma: 18 alkalom/év

Megjelenés napja: péntek

Papír: 42,5 gr újságnyomó

A fenti feladatokat jelenleg a Szuperinfo Magyarország Média Kiadói Korlátolt Felelősségű Társaság végzi, ettől a cégtől, és más, önkormányzati újság kiadásával foglalkozó cégtől is javaslunk ajánlatot kérni a feladatellátásra. Az újságírói feladatokat Körmenden élők teljesítik már évek óta. A kiadó a teljes lapkiadással kapcsolatos tevékenységet köteles ellátni ( tartalom összeállítás, hirdetésszervezés, tervezőszerkesztés, korrektúra, nyomtatás, köteles példányok őrzése), és emellett a terjesztés is feladata lenne.

Javaslom a Képviselő-testületnek, hogy az előterjesztés szerint kérjen be ajánlatokat a városi lap kiadására és terjesztésére vonatkozóan. Olyan cégeket javaslunk felkérni ajánlattételre, amelyek lap kiadásával is foglalkoznak, így vannak tapasztalataik ezzel kapcsolatosan.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a városi újság kiadására és terjesztésére ajánlatokat kér be az alábbi feltételekkel:

Ellátandó feladatok:

Körmendi Híradó című kiadványnak a nyomdai előkészítési, előállítási, tördelési, szerkesztési, újságírói, kiadói feladatainak ellátása, és a lap leszállítása Körmendre.

A lap műszaki paraméterei:

Formátum: Tablóid

Terjedelem: 16 oldal

Példányszám: 5.000 db/alkalom

Megjelenés száma: 18 alkalom/év

Papír: 42,5 gr újságnyomó

Az Önkormányzat 15 hónapra kíván a fenti feladatok ellátására megbízást adni a legjobb ajánlattevőnek.

Az ajánlatok elbírálása során a feladatok ellátásáért kért ellenszolgáltatás összege kerül egymással összehasonlításra, és eszerint a legjobb ajánlatot tevő személlyel kíván az Önkormányzat szerződést kötni.

Az ajánlattételre felkérendő gazdasági társaságok az alábbiak:

1. Szuperinfo Magyarország Média Kiadói Kft. 8200 Veszprém, Házgyári u. 12.
2. Extra Média Nyomda Kft. 8000 Székesfehérvár, Fecskepart 4054/1 hrsz.
3. Reklámügynökség Kft. 9700 Szombathely, Haladás u. 7.

A Képviselő-testület felhatalmazza a polgármestert, hogy az ajánlatkérést lefolytassa, és a legjobb ajánlattevővel a szerződést megkösse.

Körmend, 2023. 10. 20.

**Bebes István**

**polgármester**